GiliGold/VAD_KnessetCorpus huggingface dataset:
<חיים אמיגה: לאחר שמח"ש בודק את התיק, הוא מעביר המלצות – האם הוא הולך למישור הפלילי או מעביר את זה למישור המשמעתי.
<חיים אמיגה: לכך אנחנו מכוונים.
<חיים אמיגה: הסעיף שמחריג אי-העמדה לדין משמעתי, הכוונה שמלכתחילה זה היה דין משמעתי, כלומר זה לא הגיע בכלל למסלול הפלילי של מח"ש.
<חיים אמיגה: זה שני מסלולים שונים.
זאב בנימין בגין: יש החלטה של גורם שחוקר, שאין בכך עבירה פלילית.
זאב בנימין בגין: אז חזרנו לאותו מצב.
זאב בנימין בגין: מה זה חשוב אם זה מלכתחילה או בדיעבד?
<חיים אמיגה: אסביר את הדלתא.
<חיים אמיגה: העבירות המשמעותיות יותר עוברות דרך מח"ש, ובגלל כובד העבירות והמשמעות שלהן היינו רוצים שגם אם מח"ש בגלל להסדר טיעון או בגלל נימוקים כאלה ואחרים, עדיין שאותו שוטר יטופל.
זאב בנימין בגין: אלה לא עבירות משמעותיות יותר; יש חשד לעבירה משמעותית יותר, שהגורם למוסמך לחקירה הוזם.
<יואל הדר: לא הוזם.
<יואל הדר: לפעמים מגיעים להסדר טיעון עם אותו אחד.
<יואל הדר: לפעמים המתלוננת – כדי למנוע מהמתלוננות, שהן צריכות להעיד ודברים מהסוג הזה, מעבירים את זה לדין משמעתי, שלא יצטרכו לעבור דין פלילי.
<יואל הדר: כלומר יש שיקולים גם של נפגע עבירה בתוך המכלול הזה.
<יואל הדר: לפעמים מעבירים את זה לדין משמעתי.
<יואל הדר: לכן לא בגלל שזה לא ראוי להיות דין פלילי אלא מכל מיני שיקולים אחרים, שלאו דווקא הם קשורים לדין הפלילי.
<יואל הדר: לכן משיקולים אלה מוצע להעביר את זה.
דוד אמסלם: מה שהוא אומר הוא דבר מאוד פשוט.
דוד אמסלם: לי זה מאוד ברור.
דוד אמסלם: עבירה שבה המסננת הראשונה עוברת למח"ש, כנראה היא חמורה.
דוד אמסלם: אם היא לא עוברת, זה משהו משמעתי פנימי, משהו זניח כנראה, ואז באמת בחומר לא משתמשים.
דוד אמסלם: זה עבר למח"ש, מח"ש בדקה.
דוד אמסלם: אני מניח שיש להם יותר בשר.
דוד אמסלם: יכול להיות שהם מבינים שיש להם קושי ראייתי כזה או אחר, אז מחזירים את זה, ואז החומר שונה טיפה – הוא היה גולמי, איך הוא תבע.
דוד אמסלם: ואז, אם הם מגיעים למסקנה, שיש בחומר הזה דבר שהוא דרמטי, הם יעמידו אותו לדין משמעתי.
זאב בנימין בגין: מה מועבר למח"ש אצלכם - עבירות שהן עוון או פשע?
זאב בנימין בגין: מה מועבר למח"ש?
זאב בנימין בגין: אתה אומר: עבירות חמורות.
זאב בנימין בגין: מה זה עבירה חמורה?
<יואל הדר: הרוב לא מועבר למח"ש אלא מח"ש בעצמו עולה על הדברים האלה, כי הם הגוף החוקר.
<יואל הדר: זה לא שהמשטרה צריכה להעביר.
<יואל הדר: יש הרבה עבירות- - -
מיקי לוי: אבל יש דברים שהמשטרה מעבירה.
<יואל הדר: כן, אבל הרוב מח"ש עולה בלי שום קשר למשטרה.
<אביגיל שררה: אנשים מתלוננים ואז מח"ש נכנס.
<יואל הדר: ברוב המקרים.
<עידו בן-יצחק: אבל מה שמועבר זה קודם כל חשד לעבירה מסוג פשע.
<עידו בן-יצחק: מעבר לזה יש בשיקול דעת של המפכ"ל להעביר גם בעבירת עוון.
דוד אמסלם: יש עוד תיקון?
דוד אמסלם: אז נעבור להצבעה על ההסתייגויות.
<עידו בן-יצחק: הסתייגות ראשונה לסעיף 24א, סעיף המטרות - הסתייגות של חברי הכנסת בגין ולוי.
דוד אמסלם: מה ההסתייגות אומרת?
זאב בנימין בגין: ההסתייגות מבטאת את הדיון שקיימנו פה משך ישיבות אחדות.
דוד אמסלם: מה כתבנו?
זאב בנימין בגין: במקום לשם הבטחת השמירה על טוהר המידות ועל תפקוד ראוי של המשטרה וחיזוק אמון הציבור במשטרה, במטרה להגן על שלום הציבור וביטחונו, יבוא: במטרה לסייע למשטרה לקיים את ייעודה והגנה על שלום הציבור או על ביטחונו, ובסופו יבוא: לא רק שמירה מרבית על הפרטיות, אלא - ושמירה גם על חיסיון החומר העולה בבדיקות.
זאב בנימין בגין: החלק הראשון נוגע לעצם הפגיעה בפרטיות בבדיקות הפוליגרף.
זאב בנימין בגין: כאן אנחנו מדברים על חיסיון החומר.
מיקי לוי: מה המניע לקבל את זה?
זאב בנימין בגין: זה הוויכוח, מיקי?
זאב בנימין בגין: אני רוצה לרגע להרחיב לעניין זה.
זאב בנימין בגין: זה כל העניין.
זאב בנימין בגין: כאן מתמצה העניין – מהי המטרה, וממנה אחר כך נגזרת התכלית.
זאב בנימין בגין: כבוד היושב-ראש, הוויכוח הזה, הדיון שהיה בינינו, אינו דיון בלתי-מצוי בכנסת.
זאב בנימין בגין: בא גוף, שהוא חלק מהרשות המבצעת, יש לו תפקיד ביצועי, והוא מבקש את מרב הסמכויות שהוא יכול לבקש, לפי שיפוטו, כפי שדרוש לו לשם מילוי תפקידו כהלכה כרשות מבצעת.
זאב בנימין בגין: אנחנו בכנסת מצווים על הסתכלות יותר רחבה.
זאב בנימין בגין: דיברנו על כך שיספיק לדעתי – חבר הכנסת מיקי לוי מצטרף אליי – ואנחנו רואים – אתם תשפרו מאוד את המצב במשטרה גם על-ידי הסתפקות במטרה של בדיקות התאמה לתפקיד, כולל בתפקיד מסוימים בפוליגרף, על יסוד מילוי הייעוד של המשטרה כפי שמצאתי באתר האינטרנט של המשטרה.
זאב בנימין בגין: הא אינו סותר את סעיף 3 או 4 בפקודה שאנחנו משנים אותה פה, ותפקידי המשטרה.
זאב בנימין בגין: זה קצת פחות חגיגי.
זאב בנימין בגין: אתם מדגישים – וגם היושב-ראש הדגיש את היתרון שבהרתעה בעצם הידיעה שקיים מה שקראנו בדיונים בקצה הדרך, מתישהו קיימת אפשרות – לא רוצה לקרוא לה איום – של שימוש בכלי החודרני הזה, שיכול לחשוף א', ב' וגם ג'.
זאב בנימין בגין: מה שאיני יכול להבין עד רגע זה – אלא אם כן ישכנעו אותי באורח משכנע, אם ניתן לומר כך בעברית - מדוע הנוסח שאנו מציעים, כלומר הסתפקות במטרה הזאת, שמירה על יכולת המשטרה למלא את תפקידה בשמירה על שלום הציבור, ואנחנו מציעים: או על ביטחונו, כדי שלא תזדקקו לצירוף שלהם – או שלום הציבור או ביטחונו, ואני מדגיש את שלום הציבור – איך זה פוגע באותה הרתעה.
דוד אמסלם: בני, אני רוצה להתקדם.
דוד אמסלם: הבנו אותך.
זאב בנימין בגין: תן לי להדגיש את העניין.
זאב בנימין בגין: זה לא ייקח הרבה זמן, האמן לי.
זאב בנימין בגין: מה שמובן מעמדתכם הוא זה – ששוטר או קצין, אם הוא יודע שיש פוליגרף בקצה הדרך, רק לגבי העילות האלה של פגיעה בתפקוד המשטרה על שלום הציבור, הוא לא יירתע; ואם הוא יידע שכתוב בסעיף זה וזה שגם היא יכולה לבדוק את טוהר המידות, אז הוא יירתע.
זאב בנימין בגין: אני לא מכיר כך בני אדם.
זאב בנימין בגין: בני אדם לא הולכים עם עורך דין צמוד.
זאב בנימין בגין: השאלה הזאת, האם הבדיקה ראויה או לא ראויה על-פי החוק – זו שאלה לעורך הדין שלו בבוא היום, כשיאמרו לו: עכשיו תלך לפוליגרף, הוא יגיד: אין לכם סמכות.
זאב בנימין בגין: מאוד רחוק.
זאב בנימין בגין: קצינים או שוטרים יידעו באופן מאוד כללי: חוקק חוק בכנסת.
זאב בנימין בגין: דעו לכם – זה לא רק ביטחוני אלא זה גם סיבות של המשטרה.
זאב בנימין בגין: עלול לצפות לכם פוליגרף.
זאב בנימין בגין: לכן אין לזה שום פגיעה ביכולת ההרתעה, שאני יכול להסכים שהיא חשובה.
זאב בנימין בגין: לכן אני חוזר ומבקש להסתפק בכך.
<חיים אמיגה: אני חייב לומר שהתכליות והמטרות שבאות לידי ביטוי כאן בחוק, זה לא המצאה שלנו; זה מופיע בפסיקה, ולא לשימוש בפוליגרף או לבדיקת התאמה תעסוקתית אלא לפיטורין של שוטר, כלומר צעד הרבה יותר פוגעני.
<חיים אמיגה: יש פסיקה גם של בג"ץ, שאומרת במפורש שזה לא רק הרמה המבצעית של השוטר או אופן הפעילות המבצעית שלו אלא גם אמון הציבור במשטרה, כי השוטר לא מסתכלים עליו רק בהיבט המבצעי אלא הוא נציג המדינה לאכיפה.
<חיים אמיגה: הוא מפעיל סמכויות רחבות כלפי הציבור הרחב.
<חיים אמיגה: יכול להיות שיש שוטר שהוא נפלא ברמה המבצעית, הוא שוטר מצוין, אבל מה לעשות שהוא לקח הלוואה מגורם עברייני או הוא משתמש בסמים, או לצורך העניין, יש לו עבירות בנייה, והוא בתוך היחידה- - -
מיקי לוי: הוא אשר אמר.
<חיים אמיגה: אבל ברגע שמשתמשים בנוסח כזה, שהוא הרבה יותר מכוון לכיוון הייעוד המבצעי - שמירה על שלום הציבור וביטחונו, ופחות הולך לכיוון של אמון הציבור במשטרה, שאני חוזר – זה תכליות שהפסיקה קבעה לגבי אמצעי הרבה יותר פוגעני מאשר בדיקת פוליגרף - פיטורין.
<חיים אמיגה: מפכ"ל או שר יכול לפטר שוטר או קצין משטרה בכיר, בהתאמה, בהליך יחסית מקוצר רק בגלל התכליות המשמעותיות.
זאב בנימין בגין: קודם כל, מה שאני שמעתי באחת הלשכות, כשהציגו בפניי את החוק, הוא שיש לכם דווקא קושי לפטר אנשים.
זאב בנימין בגין: נניח.
זאב בנימין בגין: אבל מה שאתה אומר, וממה שהואלת להשכיל אותי אתמול בחילופי המיילים בינינו, אני גוזר מזה קל וחומר.
זאב בנימין בגין: אם זה מה שהפסיקה אומרת, תוכלו להביא על יסוד קבלת הלוואה, עבירה או חשד שפלוני, קצין שוטר קיבל הלוואה מעבריין - תוכלו להביא אותו לפוליגרף.
זאב בנימין בגין: הוא לא יקרטע בידיו וברגליו על יסוד הגנה על- - -
דוד אמסלם: למה זה חשוב כל כך?
דוד אמסלם: אני מרגיש שאנחנו עוסקים בדברים שהם לא במהות.
זאב בנימין בגין: זה המהות.
זאב בנימין בגין: זה העניין העקרוני.
דוד אמסלם: אני לא רוצה להיכנס כרגע.
דוד אמסלם: אני חושב שזה פחות מהותי – אני חושב שנפקא מינה להלכה אין עניין.
דוד אמסלם: אין עניין בשני הניסוחים.
זאב בנימין בגין: אם זה לא חשוב, יהי נא כדרכי.
דוד אמסלם: לכן האינסטינקטים שלי היו – אני שואל אותם, אבל אם הם מתנגדים - אני לא מבין למה.
זאב בנימין בגין: אבל הטעם לא משכנע.
דוד אמסלם: איה, בבקשה.
<איה דביר: תודה.
<איה דביר: אנחנו מצטרפים לעמדת המשטרה פה, משני טעמים: אחד, מלכתחילה השימוש בהתאמה תעסוקתית בהצעת החוק הממשלתית הושתת על בעיה שיש כבר היום, של פגיעה באמון הציבור במערכת הזאת.
<איה דביר: אנחנו מבינים שאלה תכליות שלובות – לא ניתן לא לשמור על שלום הציבור ולא על ביטחונו בידי גורם אכיפתי, שלא נהנה מאמון הציבור.
<איה דביר: אנחנו חושבים שדווקא התכלית הזו, שמפורטת כאן, מצמצמת מתוך הסתכלות עכשיו על אפשרויות להשלכות רוחב בעתיד לתכלית המיוחדת שיש בגוף הזה ואין בגופים אחרים, להבטיח את אמון הציבור כגוף האחראי על שמירת שלטון החוק וביטחון הציבור.
זאב בנימין בגין: אז תייחדו אותו על-ידי זה – העילות האחרות, פגיעה באמון הציבור בגוף.
זאב בנימין בגין: טוהר המידות נכונות גם לפרקליטות.
דוד אמסלם: אני רוצה להצביע על ההסתייגויות.
דוד אמסלם: הצבעה בעד ההסתייגות– 1 נגד – 2 נמנעים – 1 ההסתייגות לא נתקבלה.
דוד אמסלם: צר לי – שוב, בנימין, הייתי הולך אתך, אבל בגללם - לכן אני לא רואה בזה משהו דרמטי.
דוד אמסלם: תזכור שזה חוק ממשלתי בסוף, זה חוק של הממשלה.
<עידו בן-יצחק: אם כך אפשר להצביע על סעיף 24א.
זאב בנימין בגין: אם מצביעים - רויטל ביקשה שנקרא לה כשמצביעים.
דוד אמסלם: היא רצתה רק בקשת דיבור, לא משנה.
<עידו בן-יצחק: מצביעים על סעיף 24א, סעיף המטרות.
דוד אמסלם: מי בעד סעיף המטרות, כפי שהוקרא – שירים את ידו.
דוד אמסלם: הצבעה בעד הסעיף – 3 נגד – 1 נמנעים – אין סעיף 24א אושר.
עידו בן-יצחק: סעיפים 24ב עד 24ד לא הוגשו עליהם הסתייגויות.
עידו בן-יצחק: אפשר להצביע עליהם בנוסח שהוקרא.
דוד אמסלם: מי בעד הסעיפים, כפי שעידו הקריא אותם עכשיו - שירים את ידו.
דוד אמסלם: הצבעה בעד הסעיפים – פה אחד סעיפים 24ב-24ד אושרו.
<עידו בן-יצחק: סעיף 24ה – הסתייגות מס' 2 של חברי הכנסת בגין ולוי.
דוד אמסלם: מי בעד ההסתייגות כפי שדיברנו עליה – שירים את ידו.
זאב בנימין בגין: לא הבנתי עדיין בפסקה (1), למה אחרי הביטוי גילוי ומניעה של עבירות פליליות, למה דרושה עוד תוספת?
זאב בנימין בגין: ברור שאנחנו לא רוצים במשטרה עבירות פליליות חמורות.
זאב בנימין בגין: על הכול דיברנו.
זאב בנימין בגין: עדיין לא קיבלתי תשובה.
זאב בנימין בגין: אם אין דיון, אין דיון.
זאב בנימין בגין: אני חשבתי שכאשר מציגים הסתייגות, מנמקים אותה.
זאב בנימין בגין: במקום לנמק, אני שואל.
<יואל הדר: הסיפא של 1?
<יואל הדר: זאת השאלה?
זאב בנימין בגין: הסיפא של 1 - למה דרושה תוספת כלשהי?
זאב בנימין בגין: זה רק עניין של ניקיון, אבל זה קשור במה שאמרנו – גילוי ומניעה.
דוד אמסלם: מקבלים את זה.
<איה דביר: אנחנו לא מקבלים.
<צילי נאה: אסביר.
<צילי נאה: אנחנו יוצאות מנקודת מוצא, שאנחנו חושבות שהיתה משותפת לנו, שהשימוש בכלי הפוליגרף, כפי שאדוני תיאר אותו, הוא באמת כלי חודרני עם כל המורכבות שלו, ולכן יש לייחד את התותח הכבד הזה לסוג מאוד-מאוד מסוים, לליבה של המעשים הקשים שאנחנו רוצים למנוע, שפוגעים פגיעה משמעותית בתפקוד המשטרה או פוגעים באמון הציבור במשטרה.
<צילי נאה: אנחנו חושבים שבתיאור הזה יש בצורה טובה יותר כדי לקשור את התכלית של השימוש בכלי הזה לתכלית של הצעת החוק, ומכווינים בצורה יותר טובה ונכונה את שיקול הדעת של הגורמים שיטפלו ויחליטו מתי אפשר לעשות, ומתי אי-אפשר לעשות.
<צילי נאה: אנחנו חושבים שזה מגן יותר.
זאב בנימין בגין: את יכול לתת דוגמה לעבירה פלילית חמורה, שחשיפתה לציבור אינה פוגעת באמון הציבור במשטרה, לשיטתכם?
<איה דביר: אני יכולה לתת דוגמה.
<איה דביר: אתה יכול לקחת, למשל, דוגמה של ציר הזמן, של התיישנות.
<איה דביר: יכול להיות שאדם ביצע עבירה פלילית חמורה כשהיה בן 20, היום הוא שוטר, וזה פחות משנה.
<איה דביר: אולי זה חמור, זה נכנס להגדרת עבירה פלילית חמורה, אבל בטווח הזמנים שבו הוא מגויס למשטרה וזה כבר התרחק ממנו, אין בזה כדי לפגוע באמון הציבור, כי זה משהו שעשה בגיל 20 ולא בגיל 50, כשהוא נבדק בבדיקה.
זאב בנימין בגין: אבל זו התיישנות בלאו הכי.
זאב בנימין בגין: מאוד מלאכותי.
זאב בנימין בגין: טוב, תצביע.
דוד אמסלם: מי בעד ההסתייגות של חבר הכנסת בגין - שירים את ידו.
דוד אמסלם: הצבעה בעד ההסתייגות – 1 נגד – 2 ההסתייגות לא נתקבלה.
<עידו בן-יצחק: הסתייגות מס' 3 של חברי הכנסת בגין ולוי – תיקון של פסקה (2).
<עידו בן-יצחק: אקריא אותה: בפסקה (2), במקום האמור בה יבוא "חשיפת סוגיות המעלות חשש לאי-התאמה לתפקיד שהנבדק ממלא או מיועד למלא במידע העלולה לפגוע פגיעה ממשית בשלום הציבור או בביטחונו".
זאב בנימין בגין: אנחנו חוזרים על עצמנו.
זאב בנימין בגין: משרד המשפטים, גם לזה אתם מתנגדים?
דוד אמסלם: זה אותו עניין.
דוד אמסלם: כבר הצבעתי על זה.
<עידו בן-יצחק: הסתייגות לחלופין, שהפסקה כולה תימחק.
<עידו בן-יצחק: בדיונים הקודמים הצעת את זה.
זאב בנימין בגין: אני מעדיף את 3.
זאב בנימין בגין: אני מוריד את לחלופין.
<עידו בן-יצחק: אז אפשר להצביע על סעיף 24ה כנוסחו כפי שהוקרא.
דוד אמסלם: מי בעד סעיף 24ה כפי שניסחנו אותו - שירים את ידו.
דוד אמסלם: הצבעה בעד הסעיף – 3 נגד – 2 נמנעים – אין סעיף 24ה אושר.
<עידו בן-יצחק: 24ו – אין פה נציג של סיעת מרצ, אז לא נצביע על ההסתייגויות.
<עידו בן-יצחק: אפשר להצביע על סעיף 24ו כפי שהוקרא.
דוד אמסלם: מי בעד סעיף 24ו, כפי שהוקרא - שירים את ידו.
דוד אמסלם: הצבעה בעד הסעיף – פה אחד סעיף 24ו אושר.
<עידו בן-יצחק: סעיף 24ז – אני מדלג על הסתייגות של מרצ.
<עידו בן-יצחק: הסתייגות מס' 7, של חברי הכנסת בגין ולוי.
<עידו בן-יצחק: ההסתייגות אומרת כך – זה הסעיף שנוגע לבדיקה עקב חשש: בכל מקום- - -
זאב בנימין בגין: זה תיקון שלי למה שאתה שלחת במייל, אחרי ששוחחנו - במקום פגיעה באמון הציבור, המשך נשיאתו לא לפגוע פגיעה ממשית – במקום בשלום הציבור, ביכולת המשטרה למלא את תפקידה.
דוד אמסלם: אז אתה מוריד את זה?
זאב בנימין בגין: נצביע גם על זה, בלית ברירה.
זאב בנימין בגין: אני מעדיף את זה על הנוסח הקודם.
דוד אמסלם: מי בעד ההסתייגות של חבר הכנסת בני – שירים את ידו.
<עידו בן-יצחק: ההסתייגות לחלוטין – במקום חשש יבוא חשד, והמילים: או לגרום לפגיעה באמון הציבור במשטרה, יימחקו.
דוד אמסלם: הצבעה בעד ההסתייגות – 3 נגד – 2 נמנעים – אין ההסתייגות נתקבלה.
דוד אמסלם: מיקי, אתה מצביע עם החוק?
מיקי לוי: באנו לפשרות.
דוד אמסלם: לא אכפת לי.
דוד אמסלם: אני תומך בך, חברי בגין, ובוודאי שבנימין השקיע פה הרבה זמן, ויש לו הרבה תובנות.
דוד אמסלם: אני לא בא אתם בכוח, עם הממשלה.
דוד אמסלם: המשטרה רוצה את זה, דיברנו, לא הייתם בפגישה הקודמת.
דוד אמסלם: הם שמעו.
דוד אמסלם: ביקשתי לנסח.
דוד אמסלם: אם הם התעקשו על זה, אני לא רוצה.
מיקי לוי: אם הם הגיעו לפשרות והידברות, אין לי בעיה.
זאב בנימין בגין: יכול להיות שהגיעו להידברות; פשרה לא ראיתי.
זאב בנימין בגין: הפשרות זה הפוך על הפוך, אדוני.
זאב בנימין בגין: הפשרה היא בכך שהתחלנו במספר מאוד מצומצם.
זאב בנימין בגין: אנחנו התחלנו מ-30, 40 מועמדים לבדיקות התאמה, כולל פוליגרף.
זאב בנימין בגין: הגענו לכמה מאות.
דוד אמסלם: אני מגיש רביזיה.
מיקי לוי: חשד זה לטובת השוטרים.
דוד אמסלם: אני דווקא מתחבר למה שהם אומרים, אבל תחליטו.
רויטל סויד: איך יכול להיות שאנחנו בעד השוטרים ואתם נגד?
רויטל סויד: לפעמים אנחנו מתבדחים.
<יואל הדר: אנחנו רוצים רביזיה.
עידו בן-יצחק: השר יכול.
דוד אמסלם: אני אבקש את הרביזיה על הסעיף הזה.
דוד אמסלם: נעשה את הדיון על ההסתייגות הזאת.
<אביגיל שררה: במקום פוליגרף.
<עידו בן-יצחק: אם כך אנחנו לא מצביעים על הסעיף – יש רביזיה.
<עידו בן-יצחק: כל ההסתייגויות הנותרות הן של קבוצת מרצ - לא צריך להצביע.
רויטל סויד: המחנה הציוני מצטרף להסתייגויות של מיקי לוי ושל בני בגין.
זאב בנימין בגין: בדרך כלל אני אוהב שותפים, אבל אני כבר לא בטוח מה ההסתייגות המשותפת בין מיקי לוי לביני, שמיקי נסוג מחלק מההסתייגויות.
דוד אמסלם: הם מוגדרים ככה.
עידו בן-יצחק: תיקון אחד שאני פספסתי בהצגה קודם של הסעיף, בעמוד 9, בנושא הוראות המשטרה, הסעיף בפסקה (2), נוסחו יהיה: הנושאים שניתן יהיה לבדוק בבדיקת התאמה לתפקיד.
עידו בן-יצחק: זה יחודד - ובפרט בבדיקה הכוללת שימוש בפוליגרף.
עידו בן-יצחק: הסעיף כולו עוסק בהוראות המשטרה, מה שייקבע בה.
עידו בן-יצחק: מדובר פה שההוראות הללו יכללו את הנושאים שניתן יהיה לבדוק בדיקת התאמה.
עידו בן-יצחק: אנחנו מחדדים שזה גם הנושאים שניתן יהיה- - -
עידו בן-יצחק: עם התיקון הזה אפשר להצביע מסעיף 24ח עד סעיף 24טו - סוף החוק.
דוד אמסלם: אצביע על כל החוק.
דוד אמסלם: קודם כל, מי בעד מ-24ח עד סוף החוק?
דוד אמסלם: הצבעה בעד הסעיפים – פה אחד הסעיפים אושרו.
דוד אמסלם: הסעיפים אושרו פה אחד.
דוד אמסלם: נביא את כל החוק?
<עידו בן-יצחק: צריך קודם להצביע על הרביזיה, ואז להצביע על 24ז, שלא הצבענו עליו.
דוד אמסלם: ב-10:20 נעשה רביזיה.
דוד אמסלם: על סדר-היום: הצעת חוק הרשות למאבק באלימות, בסמים ובאלכוהול, התשע"ז-2017 (מ/1111) – הכנה לקריאה שנייה ושלישית.
דוד אמסלם: רבותיי, מה שנשאר לנו פתוח מהישיבה הקודמת זה הנושא של סוגיית העובדים.
דוד אמסלם: איפה האוצר?
דוד אמסלם: דיברו אתי קודם בחדר.
דוד אמסלם: איפה הם?
דוד אמסלם: אתם הסתדרתם אתם?
דוד אמסלם: תנו לנו דיווח, מה הגעתם עם העובדים.
<אסף שירמן: יש הסכמות לגבי תנאי ההעסקה של העובדים.
דוד אמסלם: ככה שבעצם העובדים, בסופו של דבר אף אחד לא ייפגע, כל אחד עובר אז איז עם התנאים שלו?
קריאה: כל אחד בהתאם להסכמות.
קריאה: הסכמות בין מי למי?
קריאה: בינינו לבין ההסתדרות ו-וועד העובדים.
דוד אמסלם: יהודה, יש הסכמות אתכם?
<יהודה סויסה: יש, רק צריך – אני מבין מההסתדרות שצריך לתקן כמה דברים ולחתום.
דוד אמסלם: מה צריך לתקן, ההסתדרות?
<אלי גרשנקרוין: אלי גרשנקרוין, אגף כלכלה בהסתדרות.
<אלי גרשנקרוין: אדוני היושב-ראש, כל השבוע האחרון ישבנו מול האוצר, מול משרד הבט"פ, מול הנציבות.
<אלי גרשנקרוין: יש הסכמות עקרוניות, אבל חשוב לומר – לפני פחות משעה קיבלנו את המכתב שמעגן את ההסכמות האלה.
<אלי גרשנקרוין: עוד לא הספקנו לעבור על זה כמו שצריך.
דוד אמסלם: למה לפני שעה?
<אלי גרשנקרוין: אנחנו צריכים שיעבור על זה יועץ משפטי, וזה עוד לא קרה.
<אלי גרשנקרוין: לכן אני עוד לא יכול לומר פה לפרוטוקול, שיש הסכמות.
דוד אמסלם: למה העברתם להם את זה לפני שעה, משרד האוצר?
<אסף שירמן: אנחנו אתמול סיימנו את הפגישה, עברנו על הנוסחים.
דוד אמסלם: דיברתם אתם?
<אסף שירמן: כן.
<אסף שירמן: הכול היה.
<אסף שירמן: דיברנו אתם גם אתמול וסגרנו את העקרונות.
<אסף שירמן: פשוט העקרונות הוכנסו לתוך מסמך, והם צריכים שיועץ משפטי יעבור על העקרונות האלה.
דוד אמסלם: לגבי הנושא הזה של העובדים, שוב – יהודה, תגיד לי מה ההבנות שיש לכם, ואם יש פערים, תגיד.
<יהודה סויסה: לרוב יש לנו הבנות.
<יהודה סויסה: יש לנו מישהי שהיא ראש אגף היום, שעובדת בכמעט 50%.
<יהודה סויסה: אם האשה הזאת נשארת – הציעו לה תנאי פרישה, אבל אם היא נשארת- - -
<אסתר כהנא: זה הפתרון – להציע לאנשים לפרוש?
<יהודה סויסה: אנחנו פה בבעיה.
דוד אמסלם: לא קיבלתם רשות דיבור, אז לא להתפרץ.
דוד אמסלם: בבקשה, אוצר.
דוד אמסלם: יש מישהו שלא סגור?
<אסף שירמן: לא.
<אסף שירמן: אתמול ישבנו אתה, הצענו לה את שתי האופציות שסוכמו יחד עם ההסתדרות ו-וועד העובדים, לגבי עובדים שהם בחוזה בכירים, הצענו לה או את מענק הגישור או את תוכנית הפרישה, שהיא בתנאים מאוד טובים.
<אסף שירמן: אמרנו לה שהיא תתייעץ עם יועץ פנסיוני, כי אנחנו לא יכולים להחליט בשבילה או לייעץ לה, כי אסור לנו.
<אסף שירמן: היא אמרה שתתייעץ ותחזיר תשובה, אבל אלה שתי האלטרנטיבות שהיו לה לבחירה.
דוד אמסלם: ועד העובדים.
דוד אמסלם: הם אמרו שהם ישבו עם הגברת.
<קריאה: הציעו לה את שתי האופציות, כפי שאמרו.
דוד אמסלם: אז זה הנושא היחיד שנשאר פתוח כרגע?
<אורית שטרנברג: אני גם ועד עובדים.
<אורית שטרנברג: זה לא מדויק.
<אורית שטרנברג: יש פה כמה דברים שהם לא מדויקים.
<אורית שטרנברג: בואו נדבר על העובדות.
<אורית שטרנברג: לא התפקידים שלנו סגורים.
<אורית שטרנברג: יש פה פגיעה בשכר.
<אורית שטרנברג: למשל, היושבת לצדי נפגעת בשכר.
<אורית שטרנברג: היא בת 48.
<אורית שטרנברג: הציעו לה גישור לשבע שנים.
<אורית שטרנברג: מה קורה בגיל 55 - היא חוזרת לשכר נמוך, ומי מפצה אותה על זה?
<אורית שטרנברג: ב-4,000 שקל.
<אורית שטרנברג: יהודה, שלא נעים לו לדבר, נפגע ב-5,000 שקלים.
<אורית שטרנברג: כלומר זה לא מדויק.
דוד אמסלם: אני עוצר.
דוד אמסלם: אני חוזר לאוצר.
דוד אמסלם: אתם פגעתם במישהו בהסכמתו?
<אסף שירמן: אנחנו סיכמנו עם ההסתדרות ועם ועד העובדים העובדים- - -
דוד אמסלם: אני שואל אם יש מישהו שנפגע, גם אם הוא מסכים - בשכר.
<אסף שירמן: אנשים יורדים בשכרם, ובתמורה מקבלים פיצוי.
דוד אמסלם: איזה סוג של פיצוי?
<אסף שירמן: מענק חד-פעמי, בעצם מענק פרישה.
דוד אמסלם: כלומר אתם המרתם מענק בזה?
זאב בנימין בגין: הוא שווה ערך לכמה משכורות?
קריאות: זאת הסכמה?
<אסף שירמן: לא נעשה פה שום דבר בכפייה.
<אסתר כהנא: מה זה אלטרנטיבה?
<אסתר כהנא: למה אתה קורא אלטרנטיבה?
<אסתר כהנא: בין הרע לרע יותר?
דוד אמסלם: אני ביקשתי מתחילת הדרך להסדיר את סוגיית העובדים.
דוד אמסלם: הסברתי גם למה אני מתכוון.
דוד אמסלם: בדרך כלל, כשיש איחוד של שני גופים, בשלב הראשון זה עובר אז איז גם אם זה לא נכון, גם ברמת המשרות וגם ברמת השכר.
דוד אמסלם: לכאורה מה הבונוס – העתיד.
דוד אמסלם: ברגע שמישהו פרש לפנסיה - או מבטלים את המשרה, או הבא בתור נכנס בתנאים אחרים.
דוד אמסלם: אגב, זה קורה תמיד בכל מקום.
דוד אמסלם: יש דור א', ב', הגעתם גם ל-ג', ד' , ה'.
דוד אמסלם: זה ההליך בעולם וגם במדינת ישראל, העסק הזה.
דוד אמסלם: לכן ביקשתי שתוסדר סוגיית שכר העובדים.
דוד אמסלם: זה אומר שכל אחד עובר אז איז, כפי שהוא.
<אסף שירמן: אתמול ישבנו עם חלק מהעובדים גם, אלה היותר מורכבים, נקרא לזה.
דוד אמסלם: מה זה יותר מורכבים?
<אסף שירמן: שיש להם ירידה גדולה.
דוד אמסלם: זה נקרא מורכב אצלך, מי שיורד לו בשכר.
דוד אמסלם: אגב, אתה מסכים שנוריד לך בשכר?
<אסף שירמן: הכול זה תלוי סיטואציה.
דוד אמסלם: אם מחר נאחד את אגף התקציבים עם החשב הכללי, ונחליט שאנחנו מקצצים משרות ומורידים לכם בשכר, תסכימו?
דוד אמסלם: כשזה קשור לאחרים, הכול בסדר, עד שזה מגיע אליכם.
<אסף שירמן: הכול תלוי המצב.
<אסף שירמן: שוב – ישבנו עם העובדים.
דוד אמסלם: אבל אתה שומע אותם.
דוד אמסלם: תאמר לי מי זה העובדים.
דוד אמסלם: עם מי סיכמת?
דוד אמסלם: תגיד לי שמות.
<אסף שירמן: ישבנו עם אורית שפירו, עם יהודה ועם רות אלרואי.
דוד אמסלם: אלה שני האנשים שיש להם בעיה בשכר?
<אסף שירמן: וגם יהודה.
<חגי ברוש: יש פה עוד אחד שיש לו בעיה בשכר, אבל בגלל שהוא ויתר על עבודה טובה, לפני שנה וחודשיים, אומרים להם: אין שום מחויבות כלפיו.
<חגי ברוש: שילך, יעשה חרקירי – זה בסדר.
<חגי ברוש: הוא לא מעניין אותנו.
<חגי ברוש: אחרי שלושים שנות – בגלל שאתה עכשיו בא ועושה מכרז על-ידי גוף סטטוטורי ממשלתי, התמודדתי במכרז, זכיתי.
<חגי ברוש: עכשיו כשבאים לדון, קוטעים לי 6,000 שקל מהשכר, וחברים שלי פה – ואני לא כועס על אף אחד מהם – אומרים לי: שמע, אתה חדש, אתה בכלל לא על השולחן.
<חגי ברוש: זה לא מענייננו.
<חגי ברוש: אתה רוצה – תקום, תלך.
<חגי ברוש: אני לא מבין.
<חגי ברוש: אני ויתרתי על עבודה טובה.
<חגי ברוש: באתי לעשות את השליחות הציבורית הזאת.
<אסתר כהנא: עוד דבר, ברשותך.
<אסתר כהנא: כשאומרים שסיכמו עם אנשים דברים, זה שהציעו להם שתי הצעות לא טובות, ובלחץ העניינים הם אמרו שהם צריכים לחשוב- - -
דוד אמסלם: אין לחץ עניינים.
<אורית שטרנברג: בפירוש היה שם לחץ.
<אורית שטרנברג: רונית הגדירה את זה אתמול – סליחה שאהיה רגע בוטה, אני מתנצלת בפני הפורום – כאונס מקצועי.
<אורית שטרנברג: בפירוש מה שעשו אתמול, זה ישבו והעמידו אותנו עם האקדח לרקה.
<אורית שטרנברג: אף אחד פה לא יכול לומר שאנשים קיבלו הסכמה.
<אורית שטרנברג: אלעזר, אתה מסתכל עליי בצורה כזו, אבל זה מה שהיה אתמול.
<אורית שטרנברג: לא ישבו עם העובדים, לא ישבו עם ראשי האגפים.
<אלעזר רוזנבאום: אנחנו יושבים אתם כבר- - -
<אורית שטרנברג: יכול להיות.
<אורית שטרנברג: אתה יושב עם נציגים, אבל לא ישבו עם העובדים.
<אורית שטרנברג: אני כן יכולה להגיד, כי מה שאת ישבת- - -
דוד אמסלם: רבותיי, אני מבקש – תבואו אליי מחר בשעה 07:45 כולכם אליי למשרד.
דוד אמסלם: אני לא דן בעניין הזה.
דוד אמסלם: על סדר-היום: הצעת חוק לתיקון פקודת המשטרה (תיקון מס' 32) (התאמה תעסוקתית), התשע"ו-2016, מ/1060 – בקשה לדיון מחדש לפי סעיף 115 על הסתייגות של חברי הכנסת בני בגין ומיקי לוי לסעיף 24ז'.
<עידו בן-יצחק: זה על פתיחת הדיון.
<עידו בן-יצחק: יש בקשה לקיים דיון מחדש.
זאב בנימין בגין: אנחנו בעד דיון.
דוד אמסלם: כדי שיהיה דיון.
דוד אמסלם: הרביזיה נתקבלה.
דוד אמסלם: אני פותח את הדיון.
דוד אמסלם: הרביזיה היא לגבי סעיף 24ז'.
דוד אמסלם: תגיד את הנוסח, ועל זה אני מצביע.
יואל הדר: נושא בתפקיד המנוי בתוספת השנייה, אם שוכנעה הוועדה לפי סעיף 24ח, על יסוד מידע שהוצג בפניה, כי קיים חשש ממשי לאי-התאמתו של הנושא בתפקיד לסיווג התפקיד, כי המשך נשיאתו בתפקיד עלול לגרום נזק לשלום הציבור וביטחונו או לפגיעה באמון הציבור במשטרה, וכי בדיקת הפוליגרף נחוצה לצורך בחינת התאמתו לתפקיד, ובלבד שבוצעו לגבי הנבדק כל בדיקות ההתאמה לתפקיד האפשריות האחרות הנדרשות לצורך בירור החשש הממשי האמור.
רויטל סויד: המילה פגיעה באמון הציבור- - -
דוד אמסלם: אני לא פותח.
רויטל סויד: אבל מה התיקונים שהיו שם?
דוד אמסלם: אני קודם כל רוצה להצביע על הרביזיה.
דוד אמסלם: מי בעד ההסתייגות של בני בגין – שירים את ידו.
דוד אמסלם: הצבעה בעד ההסתייגות – 4 נגד – 5 ההסתייגות לא נתקבלה.
מיקי לוי: אבל אתה לא מקבל את החשש הממשי?
דוד אמסלם: עכשיו לגבי הפשרה שהיתה מי בעד הסעיף, כפי שיקראו אותו – זהו הפשרה.
רויטל סויד: אבל הסיפור של אמון הציבור.
<עידו בן-יצחק: אמון הציבור בפנים.
דוד אמסלם: הרי בני בסוף - חצי מההסתייגות, הם קיבלו את זה.
דוד אמסלם: מי בעד הסעיף, כפי שהקריא אותו יואל, שירים את ידו.
דוד אמסלם: הצבעה בעד הסעיף – 6 נגד – 4 נמנעים – אין הסעיף אושר.
דוד אמסלם: קיבלנו את הניסוח.
דוד אמסלם: עכשיו אני מביא את כל החוק – מי בעד החוק, כולל כל התיקונים - שירים את ידו.
דוד אמסלם: הצבעה בעד החוק – פה אחד חוק לתיקון פקודת המשטרה (תיקון מס' 32) (התאמה תעסוקתית), התשע"ו-2016, אושר.
דוד אמסלם: אני מתכבד לפתוח את ישיבת ועדת הפנים והגנת הסביבה בנושא הצעת חוק הרשות למאבק באלימות, בסמים ובאלכוהול, התשע"ז-2017, הכנה לקריאה שנייה ושלישית.
דוד אמסלם: אנחנו כבר דנו על החוק, הקראנו אותו כמדומני.
דוד אמסלם: אנחנו רק מביאים את זה להצבעה.
דוד אמסלם: בסופו של דבר הבנו שהצדדים הגיעו לעמק השווה בנושא של העובדים.
דוד אמסלם: לכן אני את זה ישר להצבעה.
<גלי גלילי קרן: יש התוספת שהוספת שעכשיו לא משקפת את ההסכמות שהגיעו אליהן.
דוד אמסלם: אנחנו נוציא מהחוק את הסעיף שאומר בחוק שהם יעברו מאותו שכר.
<גלי גלילי קרן: גם את הארבעה חודשים רצינו להוריד, אם אפשר.
<גלי גלילי קרן: זה מופיע בפסקת ההסכמות שלנו.
<עידו בן יצחק: קודם כול המשפט שאומר שלא יהיה שינוי בתנאי השכר שלהם יושמט מהנוסח.
<עידו בן יצחק: זה יהיה חלק מההסכמות.
<עידו בן יצחק: לגבי התקופה – "החלטה למינוי עובדים, לפי סעיף זה", כרגע מה שכתוב בנוסח: "בתוך ארבעה חודשים מיום פרסומו של חוק זה".
<גלי גלילי קרן: אנחנו רצינו לחזור עד יום התחילה, ובהסכמות בין הצדדים הכנסנו את ארבעת החודשים.
<גלי גלילי קרן: לכן הנציבות אומרת שזה לא לחוק ההסכמה הזאת; שבחוק נהוג לכתוב: "עד יום התחילה".
<יואל הדר: יום התחילה זה שישה חודשים.